CELEX: 32020R2104
Language: bg
Date: 2020-12-15 00:00:00
Title: Регламент за изпълнение (ЕС) 2020/2104 на Комисията от 15 декември 2020 година за изменение на Регламент за изпълнение (ЕС) № 540/2011 по отношение на удължаване на срока на одобрението на активното вещество парафиново масло (текст от значение за ЕИП)

16.12.2020   
               
               
                  BG
               
               
                  Официален вестник на Европейския съюз
               
               
                  L 425/93
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/2104 НА КОМИСИЯТА
         от 15 декември 2020 година
         за изменение на Регламент за изпълнение (ЕС) № 540/2011 по отношение на удължаване на срока на одобрението на активното вещество парафиново масло
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 17, първа алинея от него,
         като има предвид, че:
         
                     (1)
                  
                  
                     В част А от приложението към Регламент за изпълнение (ЕС) № 540/2011 на Комисията (2) са посочени активните вещества, които се считат за одобрени съгласно Регламент (ЕО) № 1107/2009.
                  
               
                     (2)
                  
                  
                     С Регламент за изпълнение (ЕС) 2017/555 на Комисията (3) срокът на одобрението на активното вещество парафиново масло беше удължен до 31 декември 2020 г.
                  
               
                     (3)
                  
                  
                     В съответствие с Регламент за изпълнение (ЕС) № 844/2012 на Комисията (4) бе подадено заявление за подновяване на одобрението на активното вещество.
                  
               
                     (4)
                  
                  
                     Поради факта, че оценката на веществото е била забавена по независещи от заявителите причини, е възможно срокът на одобрението на посоченото активно вещество да изтече, преди да бъде взето решение за неговото подновяване. Поради това е необходимо срокът на одобрението да бъде удължен с една година.
                  
               
                     (5)
                  
                  
                     Следователно е целесъобразно съответното вписване 295 в част А от приложението към Регламент за изпълнение (ЕС) № 540/2011 да се измени така, че срокът на одобрението на активното вещество да бъде удължен до 31 декември 2021 г.
                  
               
                     (6)
                  
                  
                     Регламент за изпълнение (ЕС) № 540/2011 следва да бъде съответно изменен.
                  
               
                     (7)
                  
                  
                     Като се има предвид, че срокът на одобрението на веществото изтича на 31 декември 2020 г., настоящият регламент следва да влезе в сила по спешност.
                  
               
                     (8)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Част А от приложението към Регламент за изпълнение (ЕС) № 540/2011 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 15 декември 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
         
            (3)  Регламент за изпълнение (ЕС) 2017/555 на Комисията от 24 март 2017 г. за изменение на Регламент за изпълнение (ЕС) № 540/2011 по отношение на удължаването на срока на одобренията на няколко активни вещества, включени в списъка в част Б от приложението към Регламент за изпълнение (ЕС) № 686/2012 (програмата за подновяване AIR IV) (ОВ L 80, 25.3.2017 г., стр. 1).
         
            (4)  Регламент за изпълнение (ЕС) № 844/2012 на Комисията от 18 септември 2012 г. за определяне на разпоредбите, необходими за изпълнението на процедурата по подновяване по отношение на активните вещества в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (ОВ L 252, 19.9.2012 г., стр. 26).
      
      
         
            ПРИЛОЖЕНИЕ
            Част А от приложението към Регламент за изпълнение (ЕС) № 540/2011 се изменя, както следва:
            
                        1)
                     
                     
                        в шестата колона — „Изтичане срока на одобрението“, на ред 295 — „Парафиново масло“, датата се заменя с „31 декември 2021 г.“